କୁନୋ ନ୍ୟାଶନାଲ ପାର୍କରେ ଚିତାଙ୍କୁ ଛାଡିଲେ ମୋଦି
ଭୋପାଳ,୧୭।୯: ବାୟୁସେନାର ଏକ ସ୍ବତନ୍ତ୍ର ହେଲିକପ୍ଟର ଯୋଗେ ୮ ଚିତା ଶନିବାର କୁନୋ ନ୍ୟାଶନାଲ ପାର୍କରେ ପହଞ୍ଚିଛନ୍ତି। ଏହାପରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସେମାନଙ୍କୁ ସ୍ବାଗତ କରି ପାର୍କରେ ଛାଡିଛନ୍ତି। ଏପରିକି ମୋଦି ଚିତାଙ୍କ ଫଟୋ ଉଠାଇଥିଲେ।

ନାମିବିୟାରୁ ସ୍ବତନ୍ତ୍ର ବିମାନ ଯୋଗେ ଶନିବାର ୮ଟି ଚିତା ବାଘ ମଧ୍ୟପ୍ରଦେଶର ଗ୍ବାଲିୟର୍ରେ ପହଞ୍ଚିଥିଲେ। ଏହାପରେ ବାୟୁସେନାର ଏକ ସ୍ବତନ୍ତ୍ର ଚିନୁକ୍ ହେଲିକପ୍ଟର ଯୋଗେ ୮ ଚିତା ଶନିବାର କୁନୋ ନ୍ୟାଶନାଲ ପାର୍କକୁ ନିଆଯାଇଥିଲା। ଅନ୍ୟପଟେ, ୮ ଚିତା ଆସିବା ରାଜ୍ୟ ପାଇଁ ବଡ ଉପହାର ବୋଲି ମଧ୍ୟପ୍ରଦେଶ ମୁଖ୍ୟମନ୍ତ୍ରୀ ଶିବରାଜ ସିଂ ଚୌହାନ କହିଛନ୍ତି।